stanford-oval/wikipedia huggingface dataset:
พฤษภาคม พ.ศ. 2549
วันพุธที่ 31 พฤษภาคม 2549

จากกรณีที่ กกต. ได้แต่งตั้งคณะอนุกรรมการสอบสวนกรณีพรรคการเมืองใหญ่จ้างพรรคเล็ก ให้ส่งผู้สมัครรับเลือกตั้ง ซึ่งมีผลสอบที่พาดพิงถึงแกนนำพรรคไทยรักไทย กกต.ได้เชิญผู้ที่ถูกพาดพิงเข้าชี้แจง ซึ่งรวมถึงพลเอกธรรมรักษ์ อิศรางกูร ณ อยุธยา รัฐมนตรีว่าการกระทรวงกลาโหม (กปส.) เก็บถาวร 2007-09-30 ที่ เวย์แบ็กแมชชีน
กรมอุตุนิยมวิทยา เตือนประชาชนบริเวณภาคเหนือ และภาคตะวันออกเฉียงเหนือ ระวังภัยจากฝนตกหนักและน้ำท่วมฉับพลัน ในระยะ1-2 วันนี้ (กปส.) เก็บถาวร 2007-09-30 ที่ เวย์แบ็กแมชชีน
ยอดผู้เสียชีวิตจากแผ่นดินไหวในอินโดนีเซียสูงเกือบ 5,700 คนแล้ว ขณะที่ความหวังที่จะพบผู้รอดชีวิตลดน้อยลงทุกขณะ (กปส.) เก็บถาวร 2007-09-27 ที่ เวย์แบ็กแมชชีน
วันอังคารที่ 30 พฤษภาคม 2549

คณะรัฐมนตรีเห็นชอบกำหนดวันเลือกตั้งใหม่เป็นวันที่ 15 ตุลาคม เลื่อนจากข้อเสนอเดิมวันที่ 22 ตุลาคม เนื่องจากตรงกับวันสำคัญในศาสนาอิสลาม (กปส.) เก็บถาวร 2007-09-30 ที่ เวย์แบ็กแมชชีน
ประธานาธิบดีชานานา กุฌเมา ของประเทศติมอร์-เลสเต ได้เข้าควบคุมดูแลการใช้อำนาจฉุกเฉิน โดยเป็นผู้ดูแลกองทัพแต่เพียงผู้เดียว หลังจากที่ได้เกิดเหตุการณ์รุนแรงในติมอร์-เลสเต (กปส.) เก็บถาวร 2007-09-30 ที่ เวย์แบ็กแมชชีน
วันอาทิตย์ที่ 28 พฤษภาคม 2549

มีจำนวนผู้เสียชีวิตในประเทศอินโดนีเซียเพิ่มขึ้นเป็นกว่า 3,700 คนแล้ว หลังเกิดแผ่นดินไหวเมื่อเช้าวันที่ 27 พ.ค. บริเวณเกาะชวา (กปส.) เก็บถาวร 2007-09-30 ที่ เวย์แบ็กแมชชีน
วันเสาร์ที่ 27 พฤษภาคม 2549

รัฐบาลพม่าขยายเวลาการกักบริเวณนางออง ซาน ซูจี ผู้นำฝ่ายค้านออกไปอีก 1 ปี หลังจากที่กำหนดขยายเวลากักบริเวณนางซูจีครั้งก่อนเป็นเวลา 6 เดือนสิ้นสุดลงเมื่อวันที่ 27 พ.ค. (กปส.) เก็บถาวร 2007-09-30 ที่ เวย์แบ็กแมชชีน
นางกอบกุล นพอมรบดี อดีต ส.ส เขต 1 ราชบุรี พรรคไทยรักไทย ถูกคนร้ายใช้อาวุธปืนเอ็ม 16 กราดยิงจนเสียชีวิต เหตุเกิดบริเวณสี่แยกนิสสัน ต.หน้าเมือง อ.เมือง จ.ราชบุรี (มติชน)
วันศุกร์ที่ 26 พฤษภาคม 2549

นายโคฟี อันนัน เลขาธิการสหประชาชาติ (ยูเอ็น) เดินทางเยือนประเทศไทยอย่างเป็นทางการ เข้าเฝ้าเพื่อทูลเกล้าทูลกระหม่อมถวายรางวัลความสำเร็จสูงสุดด้านการพัฒนามนุษย์ แด่พระบาทสมเด็จพระเจ้าอยู่หัว (ไทยรัฐ)
นายธานินทร์ กรัยวิเชียร องคมนตรี เป็นประธาน เปิดงานนิทรรศการเฉลิมพระเกียรติพระบาทสมเด็จพระเจ้าอยู่หัว จัดเต็มพื้นที่ห้องประชุมอิมแพค เมืองทองธานี ประกอบด้วย พระราชประวัติ พระราชกรณียกิจอันยาวนาน และพระอัจฉริยภาพในด้านต่าง ๆ  (ไทยรัฐ)
วันพฤหัสบดีที่ 25 พฤษภาคม 2549

พระบาทสมเด็จพระเจ้าอยู่หัว พระราชทานพระบรมราชวโรกาสให้ผู้นำ 3 เหล่าทัพ เข้าเฝ้าฯ เพื่อกราบบังคมทูลรายงานผลการปฏิบัติงาน ช่วยเหลือผู้ประสบภัยน้ำท่วมในภาคเหนือ พร้อมกับรับพระราชทานพระราชดำริเพิ่มเติม เพื่อบรรเทาความเดือดร้อนแก่ราษฎร ทรงย้ำให้เร่งแก้ไขปัญหาการสื่อสารที่ขัดข้อง เพื่อให้สามารถเข้าไปช่วยเหลือผู้ประสบภัยโดยเร็วที่สุด (กปส.) เก็บถาวร 2007-09-30 ที่ เวย์แบ็กแมชชีน
การประชุมร่วมระหว่าง กกต. กับพรรคการเมือง 22 พรรค ที่ประชุมมีมติ 8 พรรคเห็นพ้องเลื่อนวันเลือกตั้งเป็นวันที่ 15 ต.ค. (กปส.) เก็บถาวร 2007-09-30 ที่ เวย์แบ็กแมชชีน
นายกรัฐมนตรีเชื่อว่า รอยร้าวบนพื้นอาคารผู้โดยสารท่าอากาศยานสุวรรณภูมิ จะแก้ไขทันเปิดใช้เชิงพาณิชย์ภายในปลายเดือนกันยายน (กปส.) เก็บถาวร 2007-09-30 ที่ เวย์แบ็กแมชชีน
วันอังคารที่ 23 พฤษภาคม 2549

พ.ต.ท.ทักษิณ ชินวัตร กลับมาทำหน้าที่นายกรัฐมนตรีอีกครั้ง ท่ามกลางการทัดทานจากหลายฝ่าย ขณะที่โฆษกประจำสำนักนายกรัฐมนตรี แถลงว่าขณะนี้อยู่ในสถานการณ์ที่เปลี่ยนแปลงไป ไม่สามารถมีรัฐบาลใหม่ได้ภายใน 30 วัน หลังเลือกตั้ง และจะมีการแจ้งต่อที่ประชุมคณะรัฐมนตรี เพื่อให้แจ้งไปยังหน่วยงานต่าง ๆ ได้ทราบ (กปส.) เก็บถาวร 2007-09-30 ที่ เวย์แบ็กแมชชีน
ฝนตกหนักน้ำป่าไหลหลากในภาคเหนือตอนล่าง ทำให้น้ำท่วมฉับพลันพื้นที่หลายอำเภอในจังหวัดอุตรดิตถ์ แพร่ น่าน สุโขทัย (มติชน)
วันจันทร์ที่ 22 พฤษภาคม 2549

รองโฆษกพรรคไทยรักไทย ปฏิเสธแผนการปกครองประเทศที่เรียกว่าปฏิญญาฟินแลนด์ ว่าเป็นการสร้างข่าวที่เป็นความเท็จ สร้างความเสื่อมเสียให้กับพรรคและหัวหน้าพรรค พร้อมขู่ว่าจะฟ้องร้องดำเนินคดีกับนายโสภณ สุภาพงษ์ อดีต ส.ว. กทม. นายสนธิ ลิ้มทองกุล แกนนำกลุ่มพันธมิตรประชาชนเพื่อประชาธิปไตย และนายคำนูณ สิทธิสมาน คอลัมนิสต์หนังสือพิมพ์ผู้จัดการ (กปส.) เก็บถาวร 2007-09-30 ที่ เวย์แบ็กแมชชีน
วันอาทิตย์ที่ 21 พฤษภาคม 2549

พลตำรวจเอกชิดชัย วรรณสถิตย์ รองนายกรัฐมนตรี และรัฐมนตรีว่าการกระทรวงยุติธรรม ยอมรับว่าเหตุทำร้ายครูใน จ.นราธิวาส คล้ายคลึงกับเหตุการณ์จับ 2 นาวิกโยธินที่ ต.ตันหยงลิมอ (กปส.) เก็บถาวร 2007-09-30 ที่ เวย์แบ็กแมชชีน
ประชาชนจำนวนมาก ร่วมสักการบูชาองค์ท้าวมหาพรหมองค์ใหม่ ณ ศาลท่านท้าวมหาพรหม โรงแรมเอราวัณ โดยมี พ.ต.ท.ทักษิณ ชินวัตร เป็นประธานอัญเชิญขึ้นประดิษฐาน (กปส.) เก็บถาวร 2007-09-27 ที่ เวย์แบ็กแมชชีน
ชาวมอนเตเนโกรได้ออกไปใช้สิทธิ์ลงประชามติเพื่อแยกมอนเตเนโกรออกจากเซอร์เบีย ผลปรากฏว่าประชาชนส่วนใหญ่สนับสนุนการแยกตัว (กปส.) เก็บถาวร 2007-09-30 ที่ เวย์แบ็กแมชชีน
วันเสาร์ที่ 20 พฤษภาคม 2549

แพทย์โรงพยาบาลสงขลานครินทร์ กำลังให้ความช่วยเหลือครูโรงเรียนบ้านกูจิงลือปะ ต.เฉลิม อ.ระแงะ จ.นราธิวาส ที่ได้รับบาดเจ็บสาหัสขณะถูกชาวบ้านจับเป็นตัวประกัน เพื่อต่อรองให้ สภ.อ.ระแงะ ปล่อยตัวผู้ต้องหาสองคนที่ถูกจับในคดีใช้อาวุธปืนสงครามโจมตีกำลังทหารนาวิกโยธิน ค่ายจุฬาภรณ์ จ.นราธิวาส ทำให้ทหารเสียชีวิต 1 นาย และบาดเจ็บสาหัส 1 นาย เมื่อวันที่ 30 มกราคม (มติชน)
เชิด ทรงศรี หรือ เชิด พิชัยสงคราม ผู้กำกับภาพยนตร์ นักเขียนนักวิจารณ์ เจ้าของผลงานภาพยนตร์เรื่อง แผลเก่า เสียชีวิตลงด้วยโรคมะเร็งต่อมลูกหมาก และอาการไตวายที่โรงพยาบาลรามาธิบดี เมื่อวันที่ 20 พฤษภาคม เวลา 05.30 น. (มติชน)
ดนัย อุดมโชค นักเทนนิสมืออันดับ 99 ของโลก คว้าแชมป์ เฟอร์กานา ชาลเลนเจอร์ ที่ประเทศอุซเบกิสถาน (กปส.) เก็บถาวร 2007-09-30 ที่ เวย์แบ็กแมชชีน
รายการเมืองไทยรายสัปดาห์สัญจรกลับมาจัดอีกครั้ง ที่สวนลุมพินี ภายใต้ชื่อใหม่ว่า "เมืองไทยรายสัปดาห์สัญจร คอนเสิร์ตการเมือง" (ที่นี่ดอตคอม)
วันศุกร์ที่ 19 พฤษภาคม 2549

กระทรวงการพัฒนาสังคมและความมั่นคงของมนุษย์ เตรียมทำวิจัยภาพลักษณ์หญิงไทยในสื่อโฆษณา หลังพบผู้ผลิตมักนำผู้หญิงมาสื่อแบบไม่สร้างสรรค์ (กปส.) เก็บถาวร 2007-09-30 ที่ เวย์แบ็กแมชชีน
นายอลงกรณ์ พลบุตร รองหัวหน้าพรรคประชาธิปัตย์ แถลงข่าวเปิดตัว พันเอกวินัย สมพงษ์ อดีตรัฐมนตรีว่าการกระทรวงคมนาคม และ ส.ส.บัญชีรายชื่อพรรคไทยรักไทย เข้าสังกัดเป็นสมาชิกพรรคประชาธิปัตย์ (กปส.) เก็บถาวร 2007-09-30 ที่ เวย์แบ็กแมชชีน
กรมอุตุนิยมวิทยา เตือนบริเวณภาคกลาง รวมทั้ง กทม. และปริมณฑล ภาคตะวันออก และภาคใต้ จะมีฝนฟ้าคะนองเกือบทั่วไป กับมีฝนตกหนักถึงหนักมาก อาจเกิดน้ำท่วมฉับพลันและน้ำป่าไหลหลาก บริเวณที่ราบลุ่ม ที่ลาดเชิงเขา และทางน้ำไหลผ่านบริเวณพื้นที่เสี่ยงภัยในภาคใต้ (กปส.) เก็บถาวร 2007-09-30 ที่ เวย์แบ็กแมชชีน
วันพุธที่ 17 พฤษภาคม 2549

เอแบคโพลล์สำรวจพบประชาชนส่วนใหญ่ยกย่อง พลเอกจารุภัทร  เรืองสุวรรณ ที่ลาออกจากการเป็น กกต. เมื่อวันที่ 16 พ.ค. (สำนักข่าวไทย)[ลิงก์เสีย]
ประเทศไทยและยูเนสโก ร่วมกันจัดการฝึกซ้อมระบบเตือนภัย และเตรียมเผชิญภัยคลื่นสึนามิ ในมหาสมุทรแปซิฟิก พร้อมกับอีกกว่า 30 ประเทศ (สำนักข่าวไทย)[ลิงก์เสีย]
วันอังคารที่ 16 พฤษภาคม 2549

กรณีที่ผู้นับถือศาสนาคริสต์ ยื่นหนังสือต่อสำนักงานตำรวจแห่งชาติ ให้พิจารณาภาพยนตร์เรื่องรหัสลับระทึกโลก (The Da Vinci Code) ซึ่งนำเนื้อหามาจากหนังสือ "รหัสลับดาวินชี" คณะกรรมการพิจารณาภาพยนตร์ มีมติให้ฉายได้แต่ต้องตัดฉากบางฉากออก โดยเฉพาะช่วงท้ายเรื่องซึ่งมีความยาวประมาณ 10 นาที  (มติชน)
วันจันทร์ที่ 15 พฤษภาคม 2549

ภูเขาไฟบนภูเขาเมราปีในอินโดนีเซีย พ่นควันและเถ้าถ่านออกมา โดยผู้คนในรัศมีเสี่ยงภัยได้อพยพออกมาตั้งแต่สุดสัปดาห์ก่อน (กปส.) เก็บถาวร 2007-09-27 ที่ เวย์แบ็กแมชชีน
ที่ประชุมร่วมระหว่าง กกต. กับ 20 พรรคการเมือง มีมติกำหนดวันเลือกตั้ง ในวันที่ 22 ต.ค. และออกพระราชกฤษฎีกา ในวันที่ 22 ส.ค. เพื่อรับสมัครสมาชิกสภาผู้แทนราษฎร ในวันที่ 29 ส.ค. (กปส.) เก็บถาวร 2007-09-30 ที่ เวย์แบ็กแมชชีน
หลายฝ่ายออกมายืนยันสรุปว่า วัตถุประหลาดลักษณะเป็นก้อนวุ้นคล้ายดักแด้ ที่พบในที่ต่าง ๆ ไม่ใช่สิ่งมีชีวิต แต่เป็นแผ่นเจลลดไข้ที่แช่น้ำนานจนพองตัว (กปส.) เก็บถาวร 2007-09-30 ที่ เวย์แบ็กแมชชีน
คณะกรรมการประสานงานคริสตจักรโปรเตสแตนท์แห่งประเทศไทย ยื่นหนังสือต่อสำนักงานตำรวจแห่งชาติ ให้พิจารณาระงับการฉายภาพยนตร์เรื่องรหัสลับระทึกโลก (The Da Vinci Code) ซึ่งนำเนื้อหามาจากหนังสือ "รหัสลับดาวินชี" (กปส.) เก็บถาวร 2007-09-30 ที่ เวย์แบ็กแมชชีน
รัฐบาลสั่งแก้ไขภาพยนตร์เรื่อง "หมากเตะโลกตะลึง" ไม่ให้กระทบความสัมพันธ์ไทย-ลาว หลังจากที่รัฐบาลลาว ขอให้ระงับการฉาย เนื่องจากเห็นว่ามีเนื้อหาดูถูกคนลาว (สำนักข่าวไทย) เก็บถาวร 2006-05-21 ที่ เวย์แบ็กแมชชีน
พลเอกเรืองโรจน์ มหาศรานนท์ ผู้บัญชาการทหารสูงสุด และนายราล์ฟ แอล บอยซ์ เอกอัครราชทูตสหรัฐอเมริกาประจำประเทศไทย เป็นประธานร่วมในพิธีเปิดการฝึกคอบร้าโกลด์ 2006 ณ ลานอเนกประสงค์ กองบัญชาการ โรงเรียนเตรียมทหาร กรมยุทธศึกษาทหาร จังหวัดนครนายก (กปส.) เก็บถาวร 2007-09-30 ที่ เวย์แบ็กแมชชีน
ศาลปกครองสูงสุด พิพากษายืนตามศาลปกครองกลาง ที่มีคำสั่งให้ระงับการเลือกตั้งสมาชิกสภาผู้แทนราษฎรแบบแบ่งเขตเลือกตั้ง 9 จังหวัด 14 เขตเลือกตั้งเมื่อวันที่ 29 เม.ย. ที่ผ่านมา (กปส.) เก็บถาวร 2007-09-30 ที่ เวย์แบ็กแมชชีน
วันอาทิตย์ที่ 14 พฤษภาคม 2549

รองโฆษกพรรคไทยรักไทย แถลงว่าทีมกฎหมายของพรรค ได้เตรียมร่างหนังสือร้องต่อ กกต. เพื่อให้ส่งต่อไปยังศาลรัฐธรรมนูญให้ยุบพรรคประชาธิปัตย์ จากกรณีข้อกล่าวหาว่าพรรคประชาธิปัตย์ว่าจ้างพรรคเล็กให้ใส่ร้ายพรรคไทยรักไทย (กปส.) เก็บถาวร 2012-01-12 ที่ เวย์แบ็กแมชชีน
นายสุเทพ เทือกสุบรรณ เลขาธิการพรรคประชาธิปัตย์ ยืนยันว่าไม่มีส่วนเกี่ยวข้องกับนายไทกร พลสุวรรณ ตามที่พรรคไทยรักไทยกล่าวหา และยืนยันได้ว่า พรรคประชาธิปัตย์ไม่เคยจ้างใครเพื่อล้มการเลือกตั้ง (กปส.) เก็บถาวร 2007-09-27 ที่ เวย์แบ็กแมชชีน
กระทรวงสาธารณสุข เปิดเผยว่า ขณะนี้คนไทยได้ชื่อว่าดื่มสุราติดอันดับ 5 ของโลก โดยดื่มเฉลี่ยคนละ 13.59 ลิตรต่อปี แม้ว่าสุราจะมีโทษต่อร่างกายในระยะยาว (กปส.) เก็บถาวร 2007-09-30 ที่ เวย์แบ็กแมชชีน
นายโคฟี อันนัน เลขาธิการสหประชาชาติ เดินทางถึงเกาหลีใต้ ซึ่งเป็นประเทศแรกของการเยือน 5 ประเทศในทวีปเอเชีย ซึ่งรวมถึงญี่ปุ่น จีน ไทย และ เวียดนาม ขณะที่ความสัมพันธ์ระหว่างญี่ปุ่นกับประเทศเพื่อนบ้านไม่ราบรื่น (กปส.) เก็บถาวร 2007-09-27 ที่ เวย์แบ็กแมชชีน
วันเสาร์ที่ 13 พฤษภาคม 2549

ประเทศอินโดนีเซียเพิ่มการเตือนภัยภูเขาไฟเมราปีเป็นระดับสูงสุด หลังจากภูเขาไฟส่งสัญญาณของการปะทุมากขึ้นโดยพ่นขี้เถ้าร้อนและกลุ่มควันทึบสีขาวออกมาจากปากปล่องสูงถึง 400 เมตร ส่งผลให้ประชาชน 34,000 คนที่อาศัยอยู่ในเขตอันตรายต้องอพยพออกจากพื้นที่ (กปส.) เก็บถาวร 2007-09-30 ที่ เวย์แบ็กแมชชีน
ประธานาธิบดีจอร์จ ดับเบิลยู บุช กล่าวปกป้องสำนักงานความมั่นคงแห่งชาติ กรณีดักฟังโทรศัพท์ประชาชนหลาย 10 ล้านคนโดยยืนยันว่า เป็นสิ่งจำเป็นเพื่อป้องกันการโจมตีจากกลุ่มอัลกออิดะห์ (กปส.) เก็บถาวร 2007-09-30 ที่ เวย์แบ็กแมชชีน
วันศุกร์ที่ 12 พฤษภาคม 2549

ศูนย์วิจัยกสิกรไทย คาดว่าตลอดปี 2549 จะมีนักท่องเที่ยวจากประเทศจีนเดินทางมายังประเทศไทยไม่ต่ำกว่า 1 ล้านคน (กปส.) เก็บถาวร 2007-09-30 ที่ เวย์แบ็กแมชชีน
พายุไต้ฝุ่นจันจูเข้าพัดกระหน่ำฟิลิปปินส์ ทำให้ต้องอพยพประชาชนออกจากภาคกลางของประเทศ (กปส.) เก็บถาวร 2007-09-27 ที่ เวย์แบ็กแมชชีน
วันพฤหัสบดีที่ 11 พฤษภาคม 2549

สมเด็จพระบรมโอรสาธิราชฯ สยามมกุฎราชกุมาร พร้อมด้วยพระเจ้าวรวงศ์เธอ พระองค์เจ้าศรีรัศมิ์ พระวรชายาฯ และพระเจ้าหลานเธอ พระองค์เจ้าสิริวัณณวรีนารีรัตน์ เสด็จพระราชดำเนินในพิธีจรดพระนังคัลแรกนาขวัญ การเสี่ยงทายพระโคกินเลี้ยง ปีนี้พระโคเลิศ และพระโคล้ำ กินหญ้า พยากรณ์ว่าน้ำท่าจะบริบูรณ์พอควร พร้อมด้วยธัญญาหาร พลาหาร ภักษาหาร มังสาหาร อุดมสมบูรณ์ดี (กปส.) เก็บถาวร 2007-09-27 ที่ เวย์แบ็กแมชชีน
ศูนย์วิจัยกสิกรไทย ระบุราคาทองคำของไทยทำสถิติสูงสุดอย่างไม่เคยปรากฏมาก่อน โดยพุ่งขึ้นถึงระดับบาทละกว่า 13,000 บาท ซึ่งนับเป็นราคาที่แพงขึ้นกว่าเท่าตัวภายในระยะเวลา 4 ปี เมื่อเทียบกับราคาทองคำตอนต้นปี 2545 ที่ซื้อขายอยู่ในระดับประมาณบาทละ 6,000 บาท ปัจจัยสำคัญคือแรงซื้อทองคำจำนวนมากจากบรรดากองทุนและนักลงทุนต่างชาติ ท่ามกลางความไม่ไว้วางใจในสถานการณ์การเมืองระหว่างประเทศ และวิกฤตราคาน้ำมันดิบในตลาดโลก
(กปส.) เก็บถาวร 2007-09-30 ที่ เวย์แบ็กแมชชีน (กปส.) เก็บถาวร 2007-09-30 ที่ เวย์แบ็กแมชชีน
พุทธศาสนิกชนทั้งชาวไทย และชาวต่างชาติ เข้าร่วมงานสัปดาห์ส่งเสริมพระพุทธศาสนา เนื่องในเทศกาลวันวิสาขบูชาและเวียนเทียนรอบพระบรมสารีริกธาตุ ที่มณฑลพิธีท้องสนามหลวง (กปส.) เก็บถาวร 2007-09-30 ที่ เวย์แบ็กแมชชีน
เกิดเหตุมีวัตถุประหลาดคล้ายวุ้นหรือเจลลี่เรืองแสงได้ ตกลงมาจากฟ้าหลังฝนตกที่อำเภอลานสัก จังหวัดอุทัยธานี สร้างความฮือฮาเป็นอย่างมากว่าเป็นสิ่งมีชีวิตประหลาดจากนอกโลก ต่อมาภายหลังได้ถูกเปิดเผยว่าเป็นเจลลดไข้ (ผู้จัดการออนไลน์) เก็บถาวร 2016-03-05 ที่ เวย์แบ็กแมชชีน
วันพุธที่ 10 พฤษภาคม 2549

แพทย์หญิง คุณหญิงพรทิพย์ โรจนสุนันท์ รักษาการผู้อำนวยการสถาบันนิติวิทยาศาสตร์ ยืนยันยังไม่พบศพนายสมชาย นีละไพจิตร หลังจากลงพื้นที่ตรวจสอบโครงกระดูกและชิ้นส่วนกระดูกมนุษย์ของศพนิรนาม ที่อำเภอพบพระ อำเภอแม่สอด จังหวัดตาก และอีก 300 ศพที่สุสานจีน อำเภอยะหรั่ง จังหวัดปัตตานี (กปส.) เก็บถาวร 2007-09-30 ที่ เวย์แบ็กแมชชีน
วันจันทร์ที่ 8 พฤษภาคม 2549

นายอุระ หวังอ้อมกลาง ตุลาการศาลรัฐธรรมนูญ เปิดเผยภายหลังเสร็จสิ้นการวินิจฉัยของตุลาการศาลรัฐธรรมนูญ ว่าที่ประชุมลงมติให้การเลือกตั้ง 2 เม.ย. ไม่ชอบด้วยกฎหมาย ด้วยคะแนนเสียง 8 ต่อ 6 เสียง และควรให้มีการจัดการเลือกตั้งใหม่ ด้วยคะแนนเสียง 9 ต่อ 5 (เนชั่น)[ลิงก์เสีย]
ประธานาธิบดีมาห์มูด อาห์มาดิเนจัด แห่งอิหร่านเขียนจดหมายถึงประธานาธิบดีจอร์จ ดับเบิลยู บุช แห่งสหรัฐอเมริกา โดยผ่านสถานทูตสวิตเซอร์แลนด์ เสนอแนวทางใหม่เพื่อแก้ไขสถานการณ์โลกที่อยู่ในภาวะเปราะบางจากปัญหาข้อพิพาทนิวเคลียร์ระหว่างอิหร่านกับสหรัฐ  นับเป็นครั้งแรกในรอบ 27 ปี ที่ผู้นำอิหร่านติดต่ออย่างเป็นทางการกับผู้นำสหรัฐ หลังรัฐบาล 2 ชาติตัดความสัมพันธ์ทางการทูตในปี พ.ศ. 2523  (เนชั่น)
วันเสาร์ที่ 6 พฤษภาคม 2549

นายสุชน ชาลีเครือ ประธานวุฒิสภา สั่งการให้สำนักงานเลขาธิการวุฒิสภา นัดประชุมคณะกรรมการที่ปรึกษากฎหมายประธานวุฒิสภา ในวันที่ 8 พฤษภาคม โดยจะพิจารณาประเด็นกฎหมายภายหลังศาลรัฐธรรมนูญมีคำวินิจฉัยในวันเดียวกันนี้ กรณีการดำเนินการของ กกต. ที่เกี่ยวกับการเลือกตั้ง ส.ส. ที่ผ่านมา (กปส.) เก็บถาวร 2007-09-30 ที่ เวย์แบ็กแมชชีน
ฟาน วัน ขาย นายกรัฐมนตรีวัย 72 ปี ของเวียดนาม ต้องการลาออกเพื่อที่จะได้มอบตำแหน่งให้แก่ผู้สืบทอดโดยเร็ว (กปส.) เก็บถาวร 2007-09-30 ที่ เวย์แบ็กแมชชีน
วันศุกร์ที่ 5 พฤษภาคม 2549

สหรัฐอเมริกา สหราชอาณาจักร และประเทศฝรั่งเศส ในฐานะสมาชิกถาวรในคณะมนตรีความมั่นคงแห่งสหประชาชาติ เดินหน้าผลักดันร่างมติให้ประเทศอิหร่านหยุดดำเนินโครงการนิวเคลียร์ทุกอย่างทันที รวมถึงการวิจัยและพัฒนา เป้าหมายของมติดังกล่าวคือให้ดำเนินมาตรการคว่ำบาตรอิหร่าน ถ้าอิหร่านไม่ยอมทำตามเงื่อนไข อย่างไรก็ตาม ประเทศรัสเซียซึ่งมีสิทธิยับยั้งกระบวนการลงมติใด ๆ ในคณะมนตรีความมั่นคงแห่งสหประชาชาติ ได้แสดงท่าทีไม่สนับสนุนการคว่ำบาตรหรือดำเนินการใดๆต่ออิหร่าน พร้อมระบุร่างมติของกลุ่มชาติตะวันตกไม่ใช่มาตรการบังคับลงโทษอิหร่าน ส่วนนายกรัฐมนตรี โดมินิก เดอ วิลเลอแปง แห่งฝรั่งเศส กล่าวว่า การใช้กำลังทหารจัดการอิหร่านให้หยุดโครงการพัฒนานิวเคลียร์ไม่ใช่หนทางแก้ปัญหาได้อย่างแน่นอน (ไทยรัฐ) เก็บถาวร 2006-05-26 ที่ เวย์แบ็กแมชชีน
วันพฤหัสบดีที่ 4 พฤษภาคม 2549

บรรดาผู้นำประเทศละตินอเมริกาประกอบด้วยประธานาธิบดี ลูอิซ อินาซิโอ ลูลา ดา ซิลวา แห่งประเทศบราซิล ประธานาธิบดี ฮูโก ชาเวซ แห่งประเทศเวเนซุเอลา และประธานาธิบดีเนสเตอร์ เคิร์ชเนอร์ ของประเทศอาร์เจนตินา เตรียมประชุมกับนายอีโว โมราเลส ประธานาธิบดีประเทศโบลิเวีย ในวันที่ 4 พฤษภาคม ที่อาร์เจนตินา เพื่อเจรจาเกี่ยวกับวิกฤติพลังงานที่เกิดขึ้นหลังนายโมราเลสประกาศยึดกิจการบ่อ[ก๊าซเป็นของชาติและส่งทหารเข้ายึดบ่อก๊าซทั้ง 56 แห่งคืนจากบรรดาบริษัทต่างชาติ โดยผู้นำโบลิเวียยื่นเงื่อนไขให้เวลานักลงทุนต่างชาติ 180 วัน ในการยอมทำตามระเบียบใหม่ หรือไม่ก็เลิกล้มกิจการออกไปจากโบลิเวีย ซึ่งในช่วงเวลา 6 เดือนดังกล่าวบริษัทต่างชาติดำเนินกิจการได้ตามปกติแต่ต้องแบ่งผลประโยชน์ให้รัฐบาลโบลิเวีย 82% และ 18% ตกเป็นของต่างชาติ (ไทยรัฐ) เก็บถาวร 2007-09-27 ที่ เวย์แบ็กแมชชีน
เกิดแผ่นดินไหวขนาด 7.9 ริกเตอร์ ในเขตมหาสมุทรแปซิฟิก มีศูนย์กลางที่ประเทศตองงา รู้สึกถึงแรงสั่นสะเทือนได้ตั้งแต่ประเทศนิวซีแลนด์จนถึงฮาวาย ทำให้หวาดวิตกว่าจะเกิดคลื่นยักษ์สึนามิ แบบวันที่ 26 ธันวาคม พ.ศ. 2547
วันพุธที่ 3 พฤษภาคม 2549

สหภาพแอฟริกาซึ่งทำหน้าที่เป็นตัวกลางไกล่เกลี่ยปัญหาความขัดแย้ง ระหว่างรัฐบาลประเทศซูดาน กับกลุ่มกบฏจากแคว้นดาร์ฟูร์ของซูดาน ประกาศยืดกำหนดเส้นตายออกไปอีก 48 ชม. เริ่มตั้งแต่เช้าวันที่ 1 พ.ค. หลังกลุ่มกบฏดาร์ฟูร์ ซึ่งประกอบด้วยกลุ่มขบวนการปลดปล่อยซูดาน (เอสแอลเอ็ม) กับกลุ่มขบวนการเพื่อความเสมอภาคและยุติธรรม (เจอีเอ็ม) ไม่ยอมลงนามในสัญญาสันติภาพ แม้ว่าตัวแทนฝ่ายรัฐบาลจะยืนยันว่าพร้อมลงนามในสัญญา เพื่อยุติความขัดแย้งที่ยืดเยื้อมานาน 3 ปี และเป็นผลให้มีผู้เสียชีวิตราว 3 แสนศพ พลัดถิ่น 2.4 ล้านคน (ไทยรัฐ) เก็บถาวร 2007-09-27 ที่ เวย์แบ็กแมชชีน
อองซิม

ขุนนาง ขุนพล และนักประวัติศาสตร์ชาวจีน (เสียชีวิต ค.ศ. 266)
| อองซิม (หวาง เฉิ่น) |
| --- | --- |
王沈

นายทหารม้ามหาดเล็ก (散騎常侍 ซานฉีฉางชื่อ)
ดำรงตำแหน่ง ?–?
กษัตริย์: สุมาเอี๋ยน
ราชเลขาธิการ (尚書 ช่างชู)
ดำรงตำแหน่ง ?–?
กษัตริย์: สุมาเอี๋ยน
ขุนนางมหาดเล็ก (侍中 ชื่อจง)
ดำรงตำแหน่ง ?–265
กษัตริย์: โจฮอง / โจมอ / โจฮวน
 
ข้อมูลส่วนบุคคล
เกิด: ไม่ทราบ นครไท่หยวน มณฑลชานซี
เสียชีวิต: ค.ศ. 266
บุตร: หวาง จฺวิ้น
บุพการี: หวาง จี (บิดา)
ญาติ: อองซอง (ลุง)
อาชีพ: นักประวัติศาสร์, ขุนพล, ขุนนาง
ชื่อรอง: ฉู่เต้า (處道)
บรรดาศักดิ์: เฮาแห่งอันเป๋ง (安平侯 อานผิงโหว)

อองซิม (เสียชีวิตมิถุนายนหรือกรกฎาคม ค.ศ. 266) มีชื่อในภาษาจีนกลางว่า หวาง เฉิ่น (จีน: 王沈; พินอิน: Wáng Shěn) ชื่อรอง ฉู่เต้า (จีน: 處道; พินอิน: Chǔdào) เป็นนักประวัติศาสตร์ ขุนพล และขุนนางของรัฐวุยก๊กในยุคสามก๊กของจีน หลังการปกครองของวุยก๊กสิ้นสุดลงในเดือนกุมภาพันธ์ ค.ศ. 266 อองซิมรับราชการต่อไปในราชสำนักของราชวงศ์จิ้น อองซิมเขียนตำรา 5 เล่มที่รู้จักในชื่อ รวมผลงานของหวาง ฉู่เต้า (王處道集 หวางฉู่เต้าจี๋) หรือ รวมผลงานของอองซิม (王沈集 หวางเฉินจี๋) ซึ่งสูญหายไปแล้วในช่วงเวลาหนึ่งของประวัติศาสตร์ อองซิมยังเขียนเฉฺวียนจฺวิ้นเหวิน (全晉文) 14 บทอีกด้วย
ประวัติ

อองซิมเป็นชาวอำเภอจิ้นหยาง (晉陽縣 จิ้นหยางเซี่ยน) เมืองไท่หยวน (太原郡 ไท่-ยฺเหวียนจฺวิ้น) ซึ่งตั้งอยู่ทางตะวันตกเฉียงใต้ของเมืองไท่หยวน มณฑลชานซีในปัจจุบัน บิดาของอองซิมคือหวาง จี (王機) ซึ่งเสียชีวิตตั้งแต่อองซิมอยู่ในวัยเยาว์ อองซิมจึงได้รับการเลี้ยงดูโดยผู้เป็นลุงคืออองซองซึ่งภายหลังดำรงตำแหน่งเป็นเสนาบดีโยธาธิการ (司空 ซือคง) ในราชสำนักวุยก๊ก อองซองมีชื่อเสียงจากความสามารถทางวรรณกรรมและได้เข้ารับราชการกับผู้สำเร็จราชการแทนพระองค์โจซองในตำแหน่งเลขานุการ ต่อมาได้เลื่อนตำแหน่งเป็นเจ้าพนักงานมหาดเล็ก (侍郎 ชื่อหลาง)
ในปี ค.ศ. 249 ภายหลังจากโจซองถูกสุมาอี้ที่เป็นผู้สำเร็จราชการร่วมปลดจากอำนาจ ในตอนแรกอองซิมก็สูญเสียตำแหน่งของตนแต่ภายหลังก็ได้กลับเข้ารับราชการพลเรือนในตำแหน่งขุนนางมหาดเล็ก (侍中 ชื่อจง) อองซิมได้ร่วมงานกับสฺวิน อี่ (荀顗) และรฺเหวี่ยน จี๋ (阮籍) ในการเขียนตำราประวัติศาสตร์ 44 เล่ม เว่ยชู (魏書) โจมอจักรพรรดิวุยก๊กทรงโปรดการอ่านตำรา พระองค์เรียกอองซิมว่าเป็น "อาจารย์วรรณกรรม" (文籍先生 เหวินจี๋เซียนเชิง)
ในปี ค.ศ. 260 โจมอทรงวางแผนจะก่อรัฐประหารเพื่อชิงอำนาจคืนจากผู้สำเร็จราชการแทนพระองค์สุมาเจียว พระองค์ทรงเรียกอองซิม อองเหงียบ และอองเก๋งมาเข้าเฝ้าในที่รโหฐานและทรงปรึกษาในเรื่องแผนการกับทั้งสาม แต่อองซิมและอองเหงียบกลับไปรายงานเรื่องแผนการนี้กับสุมาเจียว ในที่สุดโจมอก็ถูกปลงพระชนม์โดยนายทหารของสุมาเจียว หลังโจมอสวรรคต สุมาเจียวตั้งให้อองซิมมีบรรดาศักดิ์เป็น "เฮาแห่งอันเป๋ง" (安平侯 อานผิงโหว) มีศักดินา 2,000 ครัวเรือน
ในปี ค.ศ. 266 ภายหลังจากสุมาเอี๋ยนบุตรชายของสุมาเจียวโค่นล้มรัฐวุยก๊กและก่อตั้งราชวงศ์จิ้น อองซิมรับราชการต่อไปในราชสำนักของราชวงศ์จิ้นและดำรงตำแหน่งเป็นราชเลขาธิการ (尚書 ช่างชู) และนายทหารม้ามหาดเล็ก (散騎常侍 ซานฉีฉางชื่อ) อองซิมเสียชีวิตหลังจากนั้นในปีเดียวกันและได้รับการแต่งตั้งย้อนหลังให้มีฐานันดรศักดิ์ระดับจฺวิ้นกง (郡公)
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).
เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
ฝาน เสฺวียนหลิง (648). จิ้นชู.
| ด ค กบุคคลสำคัญในวุยก๊ก |
| --- | --- |
จักรพรรดิ:  โจผี  โจยอย  โจฮอง  โจมอ  โจฮวน 
จักรพรรดินี:  เปียนซี  เอียนซี  กุยฮุย  มอซือ  กวยทายเฮา  จักรพรรดินีเจิน  เตียวฮองเฮา  จักรพรรดินีหวาง  จักรพรรดินีเปี้ยน (โจมอ)  จักรพรรดินีเปี้ยน (โจฮวน) 
องค์ชายและราชนิกูลชาย:  โจเจียง  โจสิด  โจฮู  เฉา ก้ง  เฉา ก้าน  เฉา กุ่น  เฉา จฺวิ้น  เฉา จฺวี้  เฉา เจี้ยน  เฉา เปียว  เฉา เม่า (อ๋องแห่งเล่อหลิง)  เฉา ยง  เฉา สฺวิน  เฉา เสีย  เฉา เหยี่ยน  เฉา หรุย  เฉา หลิน (อ๋องแห่งตองไฮ)  เฉา หลิน (อ๋องแห่งไพก๊ก)  เฉา หลี่  เฉา ฮุย 
เจ้าหญิงและราชนิกูลหญิง:  โจเฮา  เฉา เซี่ยน  เฉา หฺวา  หลิว ม่าน  เจ้าหญิงตงเซียง  เจ้าหญิงอานหยาง 
ผู้สำเร็จราชการแผ่นดิน:  โจซอง  สุมาอี้  สุมาสู  สุมาเจียว  สุมาเอี๋ยน 
ขุนนางฝ่ายพลเรือน:  กงซุน หฺว่าง  กว่าน หนิง  กาเซี่ยง  กาอุ้น  โกหยิว  งอก๋ง  งีสง  จงฮิว  จูจ้าน  เจียวเจ้  โจง่าน  โจจุ้น  ชาง ฉือ  ซุนจู  ตังเจี๋ยว  ตังสิม  ตันกุ๋น  ตู้ จี  เตงปิด  เตงเหยียง  เตียวกี๋  เตียวต๋อง  เตียวบ้อ  เตียวอิบ  บู๊ขิวเตี้ยน  ปิดห้วน  เป้า ซฺวิน  เปาต้าน  ลิเตียน  ลิฮอง  เล่าเซียว  เล่าหัว  เลียงกี๋  หลีซิน  หวนแก  หันค่าย  หุยสิว  อองก๋วน  อองเก๋ง  อองซก  อองซิม  อองลอง  อองเหงียบ  อุยก๋วน  เอียวจ๋ง  ฮวนกาย  ฮวนห้อม  ฮัวหิม  ฮูสวน  เฮ่งเสียง  แฮหัวหุย  แฮหัวฮุย  แฮหัวโฮ  แฮเฮาเหียน  โฮอั๋น 
ขุนนางฝ่ายทหาร:  กองซุนเอี๋ยน  กัว ซิว  กากุ๋ย  กุยห้วย  กุอั๋น  คันห่อง  เคาทู  เค้าอิ๋น  งักจิ้น  งักหลิม  งุยเป๋ง  จงป้า  จงโฮย  จวนตวน  จวนเต๊ก  จิวท่าย  จีนล่ง  จูกัดสู  จูกัดเอี๋ยน  จูเหลง  เจียวปั้น  เจียวอี้  โจจิ๋น  โจเจียง  โจเป๋า  โจหยิน  โจหอง  โจหุ้น  โจอี้  โจฮิว  ซินต๋ำ  ซินเป  ซินหงี  ซิหลง  ซุนเล้  เซงจุย  เซงเจ  ต๋องจู  ตันเกี๋ยน  ต้านท่าย  เตงงาย  เตาอี้  เตียวคับ  เตียวเต๊ก  เตียวเลี้ยว  เตียวอี้  เตียวฮอ  ไต้เหลง  บังเต๊ก  เบ้งตัด  บุนขิม  บุนเพ่ง  บุนเอ๋ง  บุนเฮา  บู๊ขิวเขียม  ปีเอียว  ลิหิม  สุมาปอง  สุมาเล่าจี๋  สุเมา  หมันทอง  หวาง หลิง  อองกี๋  อองซอง  อองสง  อ้าวจุ๋น  อิกิ๋ม  อินต้ายบก  อินเล้  อุยก๋วน  เอียวเก๋า  เอียวฉิว  ฮั่นจ๋ง  เฮ็กเจียว  เฮาหุน  แฮหัวซง  แฮหัวตุ้น  แฮหัวป๋า  แฮหัวหลิม 
สตรีที่มีชื่อเสียงคนอื่น ๆ:  กัว หฺวาย  จาง ชางผู  จาง ชุนหฺวา  เจ้าหญิงฉางชาน  ชุยชื่อ  ซัวเอี๋ยม  ซินเหียนเอ๋ง  เซี่ยโหว ฮุย  ผาง เอ๋อ  เว่ย์ ฮฺวาฉุน  สฺวิน ฉ่าย  สฺวี อี้  หวาง ยฺเหวียนจี  หยาง เยี่ยน  หวาง อี้  หยาง ฮุย-ยฺหวี  แฮฮัวเหลง 
บุคคลที่มีชื่อเสียงคนอื่น ๆ:  กวนลอ  กองซุนสิว  แก่หวน  โจวุนซก  ปีเอี๋ยน  ปู้ตู้เกิน  ม้ากิ้น  ลิวฮู  ลุนติด  ห่อปี  อองเกี๋ยน  เอียวจอ  โอยเอี๋ยน  เฮ่งเพา
ศาสนาเปรียบเทียบ

ศาสนาเปรียบเทียบ (Comparative religion) เป็นศาสนศึกษารูปแบบหนึ่งที่ศึกษาศาสนาทั่วโลกในด้านวิเคราะห์และตีความหมายโดยเปรียบเทียบ
ประวัติความเป็นมาของหลักวิชา

วิชาศาสนาเปรียบเทียบในประเทศตะวันตก  เกิดขึ้นเป็นครั้งแรกในประเทศอังกฤษ โดยการบุกเบิกสอนและทำวิจัยของ ศ. ดร. มักซ์ มึลเลอร์ (Max Mueller) นักปราชญ์ชาวเยอรมันผู้เชี่ยวชาญภาษาและวรรณคดีสันสกฤต ซึ่งมาปักหลักสอนอยู่ที่มหาวิทยาลัยออกซฟอร์ด ประเทศอังกฤษ  โดยสังกัดอยู่กับวิทยาลัยไครซ์เชิร์ช มหาวิทยาลัยออกซฟอร์ด ยุคสมัยนั้นกระแสสังคมได้มองศาสนาว่าขัดแย้งกับหลักวิทยาศาสตร์ มักซ์ มึลเลอร์จีงได้พยายามศึกษาศาสนาในแนววิทยาศาสตร์ ในที่สุดก็ได้แต่งหนังสือเล่มหนึ่งชื่อ Introduction to the Science of Religion นับเป็นครั้งแรกที่ชี้ให้คนทั่วไปเห็นว่าศาสนาต่าง ๆ นั้น สามารถศึกษาโดยใช้วิธีศึกษาตามแนววิทยาศาสตร์ ซึ่งตรงกันข้ามกับวิธีศึกษาโดยใช้ศรัทธา (Faith) นำหน้า วัตถุประสงค์ที่สำคัญอีกอย่างหนึ่งของการศึกษาวิชาศาสนาเปรียบเทียบ ก็คือเป็นวิธีที่ก่อให้เกิดความสมานฉันท์ระหว่างผู้นับถือศาสนาต่างกันภายในประเทศและทำให้อยู่ร่วมกันด้วยความสามัคคีและปรองดองได้ในที่สุด
การศึกษาและวิจัยศาสนาเปรียบเทียบในประเทศไทย

หลักวิชาศาสนาเปรียบเทียบ ได้มีการบุกเบิกใช้สอนในประเทศไทยเป็นครั้งแรกในมหาวิทยาลัยสงฆ์ โดยอาจารย์สุชีพ ปุญญานุภาพ อดีตเลขาธิการ มหาวิทยาลัยมหามกุฏราชวิทยาลัย อาจารย์สุชีพ ปุญญานุภาพเริ่มบุกเบิกนำวิชาศาสนาเปรียบเทียบมาใช้สอนที่มหาวิทยาลัยสงฆ์แห่งนี้ตั้งแต่ปี พ.ศ. 2489 หนังสือเล่มแรกว่าด้วยศาสนาเปรียบเทียบสำหรับนักศึกษามหาวิทยาลัยจึงเป็นหนังสือที่อาจารย์ สุชีพ ปุญญานุภาพ เป็นผู้เขียนและจัดพิมพ์เผยแพร่ ก่อนหน้านั้น ก็มีท่านเสฐียรโกเศสซึ่งเขียนสารคดีศาสนาต่าง ๆ ไว้บ้างแล้ว หลังจากนั้นก็มีสมเด็จพระญาณวโรดม (ประยูร สนฺตงฺกุโร) ซึ่งดำรงตำแหน่งเลขาธิการมหามกุฏราชวิทยาลัยถัดจากท่านร่วมสอนด้วย ต่อมาสาขานี้มีแพร่หลายไปยัง มหาวิทยาลัยมหาจุฬาลงกรณราชวิทยาลัย ในวัดมหาธาตุ ซึ่งเริ่มเปิดเรียนไล่หลังมหามกุฏราชวิทยาลัย กล่าวคือเปิดเรียนเมื่อปี พ.ศ. 2490 โดยมี ศ.พิเศษ เสฐียร พันธรังษี เป็นอาจารย์สอนในรุ่นบุกเบิก
ส่วนในมหาวิทยาลัยของรัฐฝ่ายฆราวาส ผู้ที่บุกเบิกท่านแรกคือ รศ.ดร.พินิจ รัตนกุล ซึ่งบุกเบิกก่อตั้งภาควิชามนุษยศาสตร์ คณะสังคมศาสตร์และมนุษยศาสตร์ มหาวิทยาลัยมหิดล หลักสูตรปริญญาโทเพื่อเน้นทำวิจัยทางศาสนาเปรียบเทียบโดยเฉพาะมาตั้งแต่ พ.ศ. 2518 ซึ่งนับเป็นครั้งแรกที่มีการกระตุ้นให้มหาวิทยาลัยรัฐฝ่ายฆราวาสเกิดการตื่นตัวศึกษาวิชานี้เพิ่มมากขึ้น ก่อนหน้าที่ท่านจะดำเนินการก่อตั้งวิทยาลัยศาสนศึกษา มหาวิทยาลัยมหิดลเพื่อให้สาขาวิชานี้มีเปิดสอนอย่างแพร่หลายในระดับปริญญาตรีด้วย
รศ.ดร.พินิจ รัตนกุล ได้ประกาศเจตนารมณ์เอาไว้ว่า ‘พยายามทำหลักสูตรให้เข้มแข็ง เพื่อสามารถเกื้อหนุนความเข้าใจและความร่วมมือระหว่างศาสนาให้มากขึ้น อันจะยังผลให้ยอมรับและเคารพต่อลักษณะพหุนิยมทางศาสนา (Religious pluralism) ที่ช่วยลดมูลเหตุอันอาจก่อความตึงเครียดและความขัดแย้งระหว่างชุมชนศาสนาต่าง ๆ ซึ่งหากไม่ยับยั้งเสียก็จะเกิดอันตรายต่อการยึดพหุนิยมทางศาสนาของไทย’
กล่าวได้ว่า อาจารย์สุชีพ ปุญญานุภาพ สมเด็จพระญาณวโรดม (ประยูร สนฺตงฺกุโร) ศ.พิเศษ เสฐียร พันธรังษี และ รศ.ดร.พินิจ รัตนกุล คือกลุ่มคณาจารย์ผู้วางรากฐานสาขานี้ในประเทศไทย